Source: https://www.najpravo.sk/clanky/vyberove-konanie-na-notarske-miesta-februar-2016.html
Timestamp: 2020-02-27 20:07:28+00:00
Document Index: 813922

Matched Legal Cases: ['súd ', 'súd ', 'súd ', 'súd ', 'súd ', '§ 11', '§ 11', '§ 143', 'súd ']

Výberové konanie na notárske miesta február 2016 | Články | Najprávo.sk - najlepší právny poradca
1.2. 2016, 19:35 | najpravo.sk
Prezídium Notárskej komory Slovenskej republiky rozhodlo o vyhlásení výberového konania na obsadenie voľných notárskych miest v územnej pôsobnosti týchto okresných súdov:
Obvod Krajského súdu Žilina, Okresný súd Námestovo so sídlom v Námestove 2 miesta
Obvod Krajského súdu Žilina, Okresný súd Dolný Kubín so sídlom v Dolnom Kubíne 1 miesto
Obvod Krajského súdu Prešov, Okresný súd Poprad so sídlom v Poprade 1 miesto
Obvod Krajského súdu Košice, Okresný súd Spišská Nová Ves so sídlom v Gelnici 1 miesto
Obvod Krajského súdu Košice, Okresný súd Michalovce so sídlom vo Veľkých Kapušanoch 1 miesto
Záujemcovia sa môžu prihlásiť písomne v termíne od 28. 1. 2016 do 22. 2. 2016 do 16:00 hod. na adrese: Notárska komora SR, Krasovského 13, 851 01 Bratislava.
K prihláške je nutné priložiť nasledovné doklady (originály, prípadne notársky osvedčené kópie) :
1. Osvedčenie o štátnom občianstve SR vydané po 1.1.1993 alebo doklad o štátnom občianstve štátu Európskej únie alebo iného členského štátu Dohody o Európskom hospodárskom priestore.
2. Diplom o získaní vysokoškolského vzdelania prvého stupňa v študijnom odbore právo na právnickej fakulte a druhého stupňa v študijnom odbore právo na právnickej fakulte
3. Doklad o vykonaní notárskej skúšky, prípadne odbornej justičnej, advokátskej, prokurátorskej alebo odbornej skúšky komerčného právnika, ktoré s poukazom na § 11 ods. 3 Notárskeho poriadku komora uzná za notársku skúšku
4. Doklad o vykonaní právnej praxe v trvaní 5 rokov, z toho najmenej 2 roky notárskej praxe, s poukazom na § 11 ods. 2 Notárskeho poriadku – do tejto praxe notárska komora započíta taktiež prax sudcu, advokáta, prokurátora, komerčného právnika a môže započítať aj inú právnu prax
5. Odpis z registra trestov nie starší ako 3 mesiace (za uchádzača vyžiada sekretariát NK SR)
6. Písomnú charakteristiku doterajšej profesijnej praxe
7. Vyhlásenie o spôsobilosti na právne úkony
Ak je účastníkom výberového konania notár, predkladá len prihlášku do výberového konania. Ak je účastníkom výberového konania notársky kandidát, predkladá okrem prihlášky do výberového konania iba doklady uvedené pod bodmi 4 až 6.
Na prihlášky, ktoré nebudú doručené na Notársku komoru Slovenskej republiky, Krasovského 13, 851 01 Bratislava v stanovenom termíne t.j. do 22. 2. 2016 do 16:00 hod., prípadne na prihlášky, ku ktorým do tohto termínu nebudú doručené doklady uvedené pod číslom 1 – 7, sa nebude prihliadať. Dodatočné zmeny formulácie prihlášok nie sú prípustné.
Organizačný poriadok NK SR a Poriadok výberového konania NK SR sú k dispozícii k nahliadnutiu na internetovej stránke www.notar.sk.
Počet notárskych úradov každého súdu prvého stupňa (počet miest notárov) a ich prípadnú zmenu určuje minister spravodlivosti. Úhrada za účasť vo výberovom konaní bola stanovená vo výške 497,91 € za každé ďalšie miesto vo výške 165,97 €.
Okruh otázok účastníkom výberového konania z právnej problematiky týkajúcej sa činnosti notára
I. Otázky z občianskeho práva
1. Občianskoprávne vzťahy a ich ochrana, vznik, zmena a zánik právnych vzťahov
2. Účastníci občianskoprávnych vzťahov a zastúpenie podľa Občianskeho zákonníka
3. Právne úkony, neplatnosť právnych úkonov, odporovateľné právne úkony a zmluvy ako právne úkony
4. Počítanie času podľa Občianskeho zákonníka, premlčanie a preklúzia
5. Predmet občianskoprávnych vzťahov, veci a práva podľa Občianskeho zákonníka
6. Vecné práva
7. Pojem, obsah, subjekty a predmet vlastníckeho práva, ochrana vlastníctva v platnom právnom poriadku Slovenskej republiky
8. Vlastnícke právo a nadobúdanie vlastníckeho práva podľa právnej úpravy platnej do roku 1964
9. Vlastnícke právo a nadobúdanie vlastníckeho práva podľa právnej úpravy platnej po roku 1964
10. Držba a vydržanie
11. Podielové spoluvlastníctvo a bezpodielové spoluvlastníctvo manželov a dohody manželov podľa § 143a Občianskeho zákonníka
12. Práva k cudzím veciam, záložné právo (registrácia záložného práva v Notárskom centrálnom registri záložných práv), zádržné právo a vecné bremená
13. Záväzkové právo (vznik a obsah záväzkov, spoločné záväzky a spoločné práva, zmeny v obsahu záväzkov, zmena v osobe veriteľa alebo dlžníka)
14. Zabezpečenie záväzkov (zmluvná pokuta, záložná zmluva, ručenie, uznanie dlhu, zábezpeka)
15. Zabezpečenie záväzkov (zabezpečovací prevod práva, zabezpečovacie postúpenie pohľadávky)
16. Zánik záväzkov
17. Zmluvy podľa Občianskeho zákonníka (kúpna zmluva, zámenná zmluva a darovacia zmluva, zmluva o pôžičke a zmluva o výpožičke)
18. Spôsob a podmienky nadobudnutia vlastníctva bytov a nebytových priestorov v bytovom dome podľa osobitného zákona, zmluvy o prevode vlastníctva bytov a nebytových priestorov v bytovom dome
19. Nájomná zmluva, nájom a podnájom bytu a nebytových priestorov podľa osobitného zákona
20. Zmluva o združení podľa Občianskeho zákonníka, občianske združenie podľa zákona o združovaní občanov
21. Občianske súdne konanie (právomoc a príslušnosť súdov, vylúčenie sudcov, účastníci, zastúpenie účastníkov, úkony súdu a účastníkov a činnosť súdu pred začatím konania)
22. Občianske súdne konanie (konanie v prvom stupni)
23. Občianske súdne konanie (odvolanie, obnova konania, dovolanie, mimoriadne dovolanie)
24. Správne súdnictvo
25. Občianske súdne konanie (súdne rozhodnutia)
26. Občianske súdne konanie (starostlivosť súdu o maloletých, konanie o osvojiteľnosti, konanie o osvojenie,
27. Občianske súdne konanie (konanie o úschovách, konanie o umorenie listín, konanie o spôsobilosti na právne úkony a konanie o vyhlásenie za mŕtveho)
28. Výkon rozhodnutia podľa Občianskeho súdneho poriadku, exekučné konanie podľa Exekučného poriadku, notárska zápisnica ako exekučný titul a európsky exekučný titul
29. Základné zásady zákona o konkurze a reštrukturalizácii
30. Dobrovoľné dražby podľa zákona o dobrovoľných dražbách, Notársky centrálny register dražieb
II. Otázky z dedičského práva
1. Vývoj dedičského práva hmotného a procesného v období do 31.03.1964
2. Vývoj dedičského práva hmotného a procesného v období od 01.04.1964
3. Dedenie ako inštitút prechodu práv a povinností v právnom poriadku Slovenskej republiky
4. Nadobúdanie dedičstva, základné predpoklady a zásady dedenia, odmietnutie dedičstva
5. Štát ako účastník konania o dedičstve, odúmrť, odmietnutie dedičstva štátom
6. Možnosti a podmienky vydedenia podľa právnej úpravy platnej v období do 31.03.1964
7. Možnosti a podmienky vydedenia podľa právnej úpravy platnej v období po 31.03.1964
8. Odmietnutie dedičstva
9. Dedenie zo zákona (dedičské skupiny podľa právnej úpravy platnej v období do 31.3.1964)
10. Dedenia zo zákona (dedičské skupiny podľa právnej úpravy platnej v období od 01.04.1964)
11. Dedenie zo závetu (závet poručiteľa a neopomenuteľný dedič podľa právnej úpravy platnej v období do 31.03.1964)
12. Dedenie zo závetu (závet poručiteľa a neopomenuteľný dedič podľa právnej úpravy platnej v období od 01.04.1964)
13. Potvrdenie dedičstva a vyporiadanie dedičstva
14. Nespôsobilý dedič, neznámy dedič a ochrana oprávneného dediča,
15. Opatrovník v konaní o dedičstve
16. Konanie o dedičstve, začatie konania o dedičstve,
17. Medzinárodný prvok v konaní o dedičstve (právomoc a použitie práva)
18. Právomoc a príslušnosť súdov pri prejednaní dedičstva,
19. Činnosť súdu a notára ako súdneho komisára v konaní o dedičstve
20. Predbežné vyšetrenie v konaní o dedičstve, príprava podkladov pred prejednaním
dedičstva, neodkladné opatrenia, správa majetku poručiteľa
21. Účastníci konania o dedičstve, postavenie a ochrana práv veriteľa v konaní o dedičstve
22. Predĺžené dedičstvo, prechod dlhov na dedičov v konaní o dedičstve, likvidácia dedičstva
23. Závet v konaní o dedičstve, neplatnosť závetu, postup súdu a súdneho komisára v konaní o dedičstve pri vyhlásení závetu, zbierka vyhlásených závetov
24. Vyporiadanie bezpodielového spoluvlastníctva manželov v konaní o dedičstve
25. Súpis aktív a pasív dedičstva, určenie všeobecnej ceny majetku poručiteľa, výšky dlhov a čistej hodnoty dedičstva
26. Dedenie po podnikateľovi fyzickej osobe, dedenie obchodného podielu po spoločníkovi v obchodnej spoločnosti, dedenie cenných papierov, dedenie autorských diel, autorských a majetkových práv
27. Spôsoby skončenia konania o dedičstve, súdne rozhodnutia a rozhodnutia vydané notárom v konaní o dedičstve, osvedčenie o dedičstve a jeho právna úprava
28. Oprava dedičského rozhodnutia, procesná obrana a súdna ochrana po vydaní osvedčenia o dedičstve
29. Prejednanie novoobjaveného majetku po poručiteľovi
30. Trovy konania o dedičstve, odmena notára ako súdneho komisára za úkony vykonané v konaní o dedičstve, odmena správcu dedičstva a náhrada jeho hotových výdavkov
III. Otázky z predpisov týkajúcich sa notárskej činnosti a interných predpisov Notárskej komory Slovenskej republiky
1. História, vznik a vývoj notárstva na Slovensku do roku 1964 a po roku 1964, prechod štátnych notárov na slobodné notárske povolanie
2. Svetová organizácia latinského notárstva, medzinárodné aktivity Notárskej komory Slovenskej republiky
3. Postavenie notára podľa Notárskeho poriadku a ostatných právnych predpisov, verejnoprávny charakter notárskej činnosti , notár ako verejný činiteľ
4. Notárska činnosť a ďalšia činnosť notára, podmienky výkonu notárskej činnosti, zánik výkonu notárskej činnosti
5. Notársky úrad a notárska kancelária, zabezpečenie chodu notárskej kancelárie, zastupovanie notára spoločníkom a notárskym kandidátom, náhradník notára
6. Notársky koncipient, notársky kandidát a ostatní zamestnanci notára
7. Samospráva notárov, Notárska komora Slovenskej republiky, Konferencia notárov
8. Prezídium a komisie Notárskej komory Slovenskej republiky, ich činnosť a rozsah právomocí
9. Povinnosť mlčanlivosti podľa Notárskeho poriadku, zodpovednosť notára za škodu spôsobenú v súvislosti s vykonávaním notárskej činnosti, zodpovednosť zamestnancov notára
10. Notárske listiny, úprava verejných listín a ich podpisovanie, notárske zápisnice (formálne a obsahové náležitosti), vydávanie odpisov, výpisov a potvrdení, zbierka notárskych zápisníc
11. Osvedčovanie právne významných skutočností , osvedčenie o vyhlásení o vydržaní
12. Vidimácia a legalizácia, osvedčenie o predložení listiny, osvedčenie o tom, že je niekto nažive
13. Osvedčenie o priebehu valných zhromaždení a zasadaní právnických osôb, osvedčenie o protestácii zmeniek, Kniha protestov
14. Osvedčovanie iných skutočností Osvedčenie o splnení podmienok ustanovených osobitným predpisom
15. Notárske úschovy, Kniha notárskych úschov, Notársky centrálny register závetov
16. Centrálny informačný systém Notárskej komory Slovenskej republiky, notárske centrálne registre
17. Notársky centrálny register osvedčených podpisov, Osvedčovacia kniha, Register Dnot, Register N, Nz
18. Notársky centrálny register záložných práv, Notársky centrálny register dražieb
19. Notársky centrálny register listín, Notársky centrálny register určených právnických osôb
20. Manipulácia so spismi, nazeranie do spisov, požičiavanie spisov a rekonštrukcia spisov, úschova ukončených spisov a notársky archív
21. Kancelársky poriadok pre notárov, pečiatky a evidenčné pomôcky notára, druhy registrov a zápisy vykonávané v jednotlivých registroch
22. Interné predpisy prijaté Konferenciou notárov
23. Interné predpisy prijaté Prezídiom Notárskej komory Slovenskej republiky
24. Organizačný poriadok Notárskej komory Slovenskej republiky, Volebný poriadok Notárskej komory Slovenskej republiky
25. Disciplinárny poriadok Notárskej komory Slovenskej republiky, dohľad nad činnosťou notárov a výkon disciplinárnej právomoci
26. Vyhláška o odmene Notárskej komore Slovenskej republiky, Sadzobník Centrálneho informačného systému Notárskej komory Slovenskej republiky, náhrada hotových výdavkov CIS
27. Etický kódex notára, Štatút sociálneho fondu notárov
28. Skúšobný poriadok Notárskej komory Slovenskej republiky, Poriadok výberového konania Notárskej komory Slovenskej republiky
29. Zabezpečenie minimálnej bezpečnosti pre ochranu osobných údajov na notárskom úrade
30. Organizačný a pracovný poriadok sekretariátu Notárskej komory Slovenskej republiky, Rokovací poriadok prezídia Notárskej komory Slovenskej republiky
IV. Otázky z obchodného práva, pozemkového práva, rodinného práva, pracovného práva, ústavného práva, správneho práva a daňového práva
1. Obchodnoprávne vzťahy, činnosť notára v obchodnoprávnych vzťahoch, podnikanie, podnik, obchodné meno a sídlo podnikateľa, konanie podnikateľa, zastúpenie a prokúra podľa Obchodného zákonníka
2. Konanie v mene spoločnosti pred jej vznikom, podnikanie zahraničných osôb na území Slovenskej republiky
3. Založenie a vznik obchodných spoločností a družstva (základné imanie a rezervný fond obchodných spoločností a družstva, vklad spoločníka a správa vkladu obchodných spoločností a družstva, obchodné imanie, základné imanie, obchodný podiel, vyrovnací podiel a podiel na likvidačnom zostatku
4. Štatutárne orgány obchodných spoločností a družstva, spôsob ich konania, zákaz konkurencie, dôsledky porušenia zákazu konkurencie
5. Zrušenie a zánik obchodných spoločností a družstva, cezhraničné zlúčenie a cezhraničné splynutie spoločností na území štátov Európskeho hospodárskeho priestoru, neplatnosť spoločnosti a zmena právnej formy spoločnosti
6. Verejná obchodná spoločnosť
7. Komanditná spoločnosť
8. Spoločnosť s ručením obmedzeným
9. Akciová spoločnosť
11. Európske družstvo, Európska spoločnosť a Európske zoskupenie hospodárskych záujmov
12. Obchodný register
13. Zmenkové právo (charakteristika zmenky, druhy zmeniek, zmenkový protest, druhy zmenkových protestov, formálne a obsahové náležitosti protestnej listiny, osvedčenie notára o protestácii zmenky)
14. Živnosť a prevádzkovanie živnosti podľa živnostenského zákona, živnostenské oprávnenie a živnostenský register
15. Základné práva a slobody v zmysle Ústavy Slovenskej republiky, Ústavný súd Slovenskej republiky ako nezávislý súdny orgán v zmysle Ústavy Slovenskej republiky, súdy Slovenskej republiky, sústava súdov a základné zásady ich činnosti
16. Sústava daní v Slovenskej republike (správa daní a poplatkov, základné zásady daňového konania, orgány štátnej správy v oblastí daní a poplatkov, daň z príjmov fyzickej osoby podľa zákona o dani z príjmov, daň z pridanej hodnoty, daň z príjmov z prevodu vlastníctva nehnuteľností, daň z nehnuteľností)
17. Použitie podielu zaplatenej dane na osobitné účely podľa zákona o dani z príjmov, osvedčenie notára o splnení podmienok pre zápis do zoznamu prijímateľov podielov zaplatenej dane
18. Súdne poplatky, súdne poplatky za konanie o dedičstve, súdne poplatky vo veciach obchodného registra
19. Správne poplatky, správne poplatky súvisiace s katastrom nehnuteľností
20. Základné zásady zákonníka práce a pracovnoprávne vzťahy, zamestnávateľ a zamestnanec, právne úkony podľa zákonníka práce, prechod práv a povinností z pracovnoprávnych vzťahov, pracovný pomer, vznik, zmena a skončenie pracovného pomeru, pracovná zmluva, dohody o prácach vykonávaných mimo pracovného pomeru, náhrada škody, zodpovednosť zamestnanca za škodu, zodpovednosť zamestnávateľa za škodu
21. Vznik a zánik manželstva, určovanie otcovstva, zapretie otcovstva
22. Zastupovanie maloletého rodičmi a opatrovníkom, vyživovacia povinnosť medzi rodičmi a deťmi podľa zákona o rodine, osvojenie
23. Kataster nehnuteľností, predmet a obsah katastra, katastrálne konanie, opatrenia štátu proti drobeniu pozemkov podľa zákona č. 180/1995 Z.z. v znení neskorších predpisov,
24. Pozemková kniha a nadobúdanie vecných práv do 31.03.1964 a po 01.04.1964, evidencia nehnuteľností v katastri nehnuteľností podľa právnych predpisov platných po roku 1964
25. Slovenský pozemkový fond a jeho oprávnenia nakladať s pozemkami
26. Činnosť notára podľa zákona o poľovníctve a zákona o pozemkových spoločenstvách
27. Notár ako rozhodca podľa zákona o rozhodcovskom konaní
28. Notár ako mediátor podľa zákona o mediácii a mediátoroch
29. Ochrana osobných údajov podľa zákona o ochrane osobných údajov
30. Notár ako povinná osoba podľa zákona o informačných systémoch verejnej správy, zaručený elektronický podpis, elektronické podania
ochrana osobnosti spotrebiteľská zmluva dovolanie náhrada trov konania mediácia exekúcia oslobodenie od súdnych poplatkov premlčanie bezpodielové spoluvlastníctvo manželov dedenie súdne poplatky úroky z omeškania judikatúra trovy konania dokazovanie náhrada škody odvolanie spotrebiteľ rekodifikácia podielové spoluvlastníctvo
Návštev: 11857028 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin